Posebni uvjeti za izvršenje ugovora

Odabrani ponuditelj (ugovaratelj) sklapa ugovor o javnoj nabavi radova sukladno ovoj Dokumentaciji i to najkasnije u roku od 30 (trideset) dana od dana izvršnosti odluke o odabiru.

Ugovor će biti sačinjen sukladno uvjetima iz Dokumentacije i ponude odabranog ponuditelja,

a sklopit će se nakon isteka roka mirovanja koji sukladno članku 306. stavak 1. Zakona o javnoj nabavi, koje iznosi 15 (petnaest) dana od dana dostave Odluke o odabiru.

Radovi se izvode prema Građevinskoj dozvoli KLASA: UP/I‐361‐03/16‐01/000114, URBROJ: 2186/01‐08-01/4‐17-0008 od 21. lipnja 2017. godine i po Glavnom projektu izrađenom po VIAPLAN d.o.o. , bez izvedbenog projekta.

Gradilište mora biti organizirano na takav način da ni u jednom trenutku ne bude onemogućen promet Optujskom ulicom, kao ni prilaz objektima koji se nalaze na istoj ili susjednim parcelama i koji su u funkciji. Prije početka izvođenja radova potrebno je izraditi detaljni terminski plan. Isti mora biti usklađen s koordinatorom I za zaštitu na radu, odnosno odobren od strane nadzora i naručitelja i to prije početka izvođenja radova. Investitor provodi stručni nadzor radova i provedbe ugovora o izvođenju radova.

Izvoditelj radova sam osigurava priključke vode, struje, telefona i druge priključke za potrebe organizacije gradilišta te sam snosi nastale režijske troškove. Na gradilištu je potrebno osigurati zaštitu iskopanih površina.

Ponuditelj mora zatražiti i dobiti suglasnost od nadležnog tijela za zauzeće javnih i drugih površina u vrijeme izvođenja radova. Eventualne troškove zauzeća javnih površina snosi izvođač radova. Izvoditelj radova sam osigurava privremenu deponiju građevinskog materijala te deponiju za odlaganje otpadnog materijala prije odvoza na deponij zbrinjavanja otpadnog materijala.

Izvoditelj je obvezan osigurati gradilište za vrijeme izvođenja radova koje pokriva bilo kakvu štetu. Osiguranje se mora odnositi i na treća lica. Za cijelo vrijeme izvođenja radova Naručitelj će osigurati stručni i obračunski nadzor radova te koordinatora II za zaštitu na radu putem imenovane ovlaštene osobe.

Preferirani način korespondencije izvođača i investitora je elektronička pošta te se isključuje mogućnost po kojoj bi građevinski dnevnik služio u predmetnu svrhu. Izvoditelj se mora pridržavati ugovorenog roka za izvođenje radova, u protivnom plaća penale 2‰ promila dnevno, a maksimalno 5% ugovorene vrijednosti radova s PDV‐om..

Izvršenje ugovora prati se u međurokovima od 14 dana, te eventualno kašnjenje u određenom međuroku Izvoditelj mora nadoknaditi do idućeg međuroka, u protivnom Naručitelj stiče pravo na raskid ugovora, a u slučaju raskida ugovora Izvoditelj snosi sve povećane troškove Naručitelja, sadašnje i buduće, kao i stvarno nastalu štetu sadašnju i buduću proizašlu zbog predmetnog raskida ugovora. U slučaju dodatnih radova naručitelj će postupati sukladno članku 320. Zakona o javnoj nabavi. Radovi se smatraju ugovorenim ako su sadržani u ma bilo kojem dijelu projekta ili su nužni za izvedbu ostalih ugovorenih radova. Radovi se moraju ponuditi na način da uključuju sve potrebne predradnje i završne radnje nakon izvedbe pojedinog ugovorenog rada, ako isto nije predviđeno nekom drugom troškovničkom stavkom.

Prije izrade i dostave ponude, a naročito iz razloga jer se radi o rekonstrukciji, investitor je mišljenja da bi ponuditelji morali izvršiti pregled lokacije u Optujskoj ulici, u Varaždinu, gdje će se izvoditi radovi, te utvrditi usklađenost projekta i troškovnika sa stvarnim stanjem postojeće građevine, te da su isto utvrdili, izjaviti u ugovoru.

Tijekom izvođenja radova na rekonstrukciji raskrižja, paralelno će se vršiti i radovi na rekonstrukciji i zaštiti pojedinih objekata infrastrukture (javna rasvjeta, elektroenergetski sustav, DTK, plinska mreža, vodovodna mreža). Navedene radove će obavljati komunalne tvrtke koje održavaju navedene objekte infrastrukture.

Za izvršenje ugovora, Izvoditelj mora obavezno imati zaposlenog inženjera gradilišta-građevinske struke, u svojstvu ovlaštenog voditelja građenja ili ovlaštenog voditelja radova, sa najmanje 5 (pet) godina radnog iskustva u struci i da je radio na najmanje 2 (dva) gradilišta na nerazvrstanim, županijskim ili državnim cestama/autocestama na kojima su se izvodili isti ili slični radovi kao što je predmet ovog postupka javne nabave. U navedenu svrhu, potrebno je dostaviti potvrdu (o podacima iz imenika, upisnika, evidencije ili zbirke isprava) nadležne Hrvatske komore da je predloženi stručnjak-ovlašteni voditelj građenja ili ovlašteni voditelj radova aktivni član te Komore te da protiv njega nije izrečena mjera zabrane obavljanja poslova.

Sukladno članku 10. Zakona o obavljanju geodetske djelatnosti (NN broj 152/08, 61/11 i 56/13), obavljanje stručnih geodetskih poslova je moguće samo uz suglasnost Državne geodetske uprave Republike Hrvatske.

Ovlaštenje za obavljanje stručnih geodetskih poslova u Republici Hrvatskoj dostavlja ponuditelj za sebe i/ili podugovaratelja, koji će obavljati stručne geodetske poslove koji su sastavni dio predmeta nabave sukladno Zakonu o obavljanju geodetske djelatnosti (NN broj 152/08, 61/11 i 56/13).

U navedenu svrhu, potrebno je dostaviti važeće Rješenje/suglasnost kojim se daje suglasnost za obavljanje stručnih geodetskih poslova sukladno Zakonu o obavljanju geodetske djelatnosti (NN broj 152/08, 61/11 i 56/13) i Pravilniku o uvjetima i mjerilima za davanje i oduzimanje suglasnosti za obavljanje poslova državne izmjere i katastra nekretnina (NN broj 105/07 i 116/07) koju je izdala Državna geodetska uprava Republike Hrvatske i koja pokriva stručne geodetske poslove, koji su sastavni dio predmeta nabave.

Maksimalni rok za završetak radova je 90 kalendarskih dana od dana uvođenja u posao.

Minimalni jamstveni rok za kvalitetu izvedenih radova iznosi 2 godine (24 mjeseca).

Jamstveni rok za kvalitetu izvedenih radova iznosi minimalno 24 mjeseca, a u slučaju bitnih otklanjanja nedostataka na određenim radovima, za iste jamstveni rok ponovno počinje teći, te Izvoditelj mora osigurati odgovarajuće produženje jamstva za otklanjanje nedostataka.

Ugovara se jamstvo za uredno izvršenje ugovornih obveza i jamstvo za otklanjanje nedostataka u jamstvenom roku.

Sukladno članku 314. Zakona o javnoj nabavi, naručitelj smije izmijeniti ugovor o javnoj nabavi tijekom njegova trajanja bez provođenja novog postupka javne nabave primjenjujući odredbe članaka 315., 316., 317., 318., 319. i 320. Zakona o javnoj nabavi ovisno o naravi izmjene ugovora.